[{"text_idx": "#000000", "text": "Veebiarhiiv alates 2004. aastast ta\u0308naseni"}, {"text_idx": "#000002", "text": "Keerulisest ajast hoolimata ei na\u0308ita arhitektuurivo\u0303istluste korraldamise ega ka nendel osalemise populaarsus va\u0308henemise ma\u0308rke."}, {"text_idx": "#000003", "text": "2022. aastal korraldas vo\u0303i koosko\u0303lastas Eesti Arhitektide Liit kokku 24 arhitektuurivo\u0303istlust, millest valdav osa olid avalikud ning vaid va\u0308ike osa eelkvalifitseerumise vo\u0303i kutsutud osalejatega tu\u0308u\u0308pi vo\u0303istlused. Vo\u0303istluste koguarv oli ku\u0308ll veidi va\u0308iksem kui varasematel aastatel, kuid neid on ikkagi rohkem kui enamikus naaberriikides ja Po\u0303hjamaades ning tase on meil endiselt u\u0308htlaselt ko\u0303rge. Toimunud vo\u0303istlustega otsiti lahendusi mitmele suure ta\u0308htsusega objektile, vo\u0303istlusi korraldati suuremaid ja va\u0308iksemaid ja need olid eriilmelist laadi \u2013 installatsioonidest planeeringuteni."}, {"text_idx": "#000004", "text": "Arhitektuur ja ehitamine on otseses seoses majanduse u\u0308ldise seisundiga, seega oleks vo\u0303inud eeldada, et eelmise aasta alguses alanud so\u0303da ja kiire inflatsioon panevad arhitektuurivo\u0303istluste korraldamise ning edasise projekteerimise ja ehituse surve alla, kuid tegelikult ja\u0308i nendel po\u0303hjustel mo\u0308o\u0308dunud aastal a\u0308ra vaid u\u0308ks vo\u0303istlus. Kasvavatest hindadest hoolimata jo\u0303uavad ruumiobjektid siiski vo\u0303istluse ideest edasi ka projekteerimise etappi. Nii avalik sektor, eriti kohalikud omavalitsused, kui ka eratellijad ja arendajad saavad aina paremini aru, et just arhitektuurivo\u0303istlus on hea arhitektuuri ja kvaliteetse elukeskkonna u\u0308ks tagajaid."}, {"text_idx": "#000005", "text": "Eelmise aasta vo\u0303istluse asukohana paistis kindlasti silma Tallinn. Arhitektuuri\u00advo\u0303istluse lahendustega mo\u0303testati pealinnas u\u0308mber mitu olulist objekti. Seni Tallinn oma avaliku ruumi ja hoonete kavandamisel arhitektuurivo\u0303istluse usku eriti ei olnud, pigem on eelistatud hankeid, mille edukuse kriteerium on odavaim hind, kuid viimased paar aastat on ma\u0308rgatav mo\u0303tteviisi muutus. Aasta alguses selgusid Tallinna linnavaraameti, strateegiakeskuse ning arhitektide liidu koosto\u0308o\u0308s korraldatud ja osaliselt juba 2021. aastasse ja\u0308a\u0308nud Jakob Westholmi gu\u0308mnaasiumi juurdeehitise (I preemia \u2013 arhitektuuribu\u0308roo AB Ansambel) ja Kullo huvikeskuse arhitektuurivo\u0303istluse (I preemia \u2013 arhitektuuribu\u0308roode Kuu ja Nikita Atikin u\u0308histo\u0308o\u0308) tulemused."}, {"text_idx": "#000006", "text": "Neile lisandus pikalt kavandatud Tallinna reaalkooli juurdeehitise vo\u0303istlus (I preemia \u2013 arhitektuuribu\u0308roo Mo\u00adlum\u00adba), mille eesma\u0308rk oli ruumi\u00adpuuduses vaevlevale koolile uue ja parema o\u0303ppehoone kavandamise ko\u0303rval to\u0308o\u0308tada va\u0308lja ka Estonia puiestee, Pa\u0308rnu maantee ja Georg Otsa ta\u0308nava vaheline ala kui terviklik hariduskvartal. Kohe vahetus la\u0308heduses toimus pea samal ajal vo\u0303istlus Tallinna Kunstihoone peamaja rekonstrueerimiseks (I preemia \u2013 Kuu arhitektide ja Pink OU\u0308 sisearhitektide u\u0308histo\u0308o\u0308). Kahe avaliku arhitektuurivo\u0303istluse edukas toimumine Tallinna linnasu\u0308dames ei ole just igapa\u0308evane."}, {"text_idx": "#000007", "text": "Tallinna lauluva\u0308ljaku ruumilise tervik\u00advisiooni ideekonkursi (I preemia \u2013 arhitektuuribu\u0308roo 3+1 ning Lootus\u00adprojekt OU\u0308 u\u0308histo\u0308o\u0308) eesma\u0308rk oli lauluva\u0308ljaku territooriumi kui avaliku ruumi ja su\u0308ndmuspaiga mitmekesistamine, aktiveerimine ja uute tegevusalade va\u0308lja\u00admo\u0303tlemine. Vo\u0303iduto\u0308o\u0308 \u201eKiigele\u201c vo\u0303etakse lauluva\u0308ljaku ala detailplaneeringu algatamise ning edasise ruumilise planeerimise aluseks."}, {"text_idx": "#000008", "text": "Siia nimekirja tasub veel lisada kesklinna, Lasnama\u0308e ja Pirita linnaosa la\u0308biva Klindipargi maastikuarhitektuuri vo\u0303istlus (I preemia \u2013 OU\u0308 Sfa\u0308a\u0308r Planeeringud) ja Po\u0303hja-Tallinna musterlasteaia vo\u0303istlus (I preemia \u2013 arhitektuuribu\u0308roode Inphysica Technology ja Kuu u\u0308histo\u0308o\u0308), mille eesma\u0308rk oli mustermaja 369 moodulisu\u0308steemi kasutades leida parim arhitektuurilahendus kahele Po\u0303hja-Tallinna kavandatavale lasteaiale."}, {"text_idx": "#000009", "text": "Erasektori ja arendajate ja\u0308rjest kasvav huvi nii detailplaneeringute kui ka konkreetsete arenduste jaoks korraldatavate vo\u0303istluste vastu annab lootust, et Tallinnaski olukord paraneb ning linnaruumi kavandatakse aina rohkem vo\u0303istluste kaudu."}, {"text_idx": "#000010", "text": "Tallinna reaalkooli juurdeehitise vo\u0303istluse eesma\u0308rk oli koos uue o\u0303ppehoone kavandamisega planeerida ka Estonia puiestee, Pa\u0308rnu maantee ja Georg Otsa ta\u0308nava vaheline ruum kui terviklik hariduskvartal. I preemia pa\u0308lvis arhitektuuribu\u0308roo Molumba kavand \u201eR2\u201c."}, {"text_idx": "#000012", "text": "Vo\u0303istlusega otsitakse ideid terve kompleksi ja piirkonna ruumiliseks lahendamiseks. Pildil olev Tartu valla Raadi haridus- ja kogukonnakeskuse arhitektuurivo\u0303istluse vo\u0303iduto\u0308o\u0308 \u201eKogukond katuste all\u201c na\u0308itab ha\u0308sti hea arhitektuuri keskkonnateadlikkust: lahenduses on palju kasutatud puitu, u\u0308mbritsev maastik on mitmekesine ja elurikas. Kavandi autorid on arhitektid bu\u0308roodest Arhitekt11 ja Lunde\u0301n Architecture."}, {"text_idx": "#000013", "text": "Kestab ka riigi sajanda aastapa\u0308eva ta\u0308histamiseks ellu kutsutud \u201eHea avaliku ruumi\u201c programm, mille eesma\u0308rk on va\u0308ikelinnade ja asulate keskuste avaliku ruumi nu\u0308u\u0308disajastamine. Pildil Tu\u0308ri keskuse arhitektuurivo\u0303istluse vo\u0303iduto\u0308o\u0308 \u201eVo\u0303nge\u201c, Arhitekt Must OU\u0308."}, {"text_idx": "#000014", "text": "Endiselt toimub palju koolide ja lasteaedade vo\u0303istlusi, mis on arhitektide hulgas ka ko\u0303ige populaarsemad. Va\u0308ike-Maarja valla korraldatud Rakke Leevikese lasteaia vo\u0303istlusele (tulemused ei ole veel selgunud) saatis to\u0308o\u0308 24 osalejat ja sellest sai eelmise aasta ko\u0303ige arvukama osavo\u0303tjate arvuga vo\u0303istlus."}, {"text_idx": "#000015", "text": "Kestab ka riigi sajanda aastapa\u0308eva ta\u0308histamiseks ellu kutsutud \u201eHea avaliku ruumi\u201c ja\u0308tkuprogramm, mille eesma\u0308rk on va\u0308ikelinnade ja asulate keskuste avaliku ruumi nu\u0308u\u0308disajastamine. Uut hingamist ja identiteeti otsiti Kardina, Saku, Loksa ja Tu\u0308ri keskusele. Huvi selle programmi vastu on ka viis aasta hiljem suur, seepa\u0308rast valmistatakse ette juba uusi vo\u0303istlusi ning \u201eHea avaliku ruumi\u201c programmi edulugu vo\u0303ib pidada u\u0308heks po\u0303hjuseks, miks kasvab va\u0308liruumi ka\u0308sitlevate vo\u0303istluste arv. La\u0308bi viidi Tallinna tehnikau\u0308likooli kampuse ja Tehnopoli vahelise promenaadi arhitektuurivo\u0303istlus (I preemia \u2013 Arhitekt Must OU\u0308) ning Valga Vabaduse ta\u0308nava arhitektuurivo\u0303istlus (I preemia \u2013 R-Konsult OU\u0308). Lisaks korraldas Eesti Maastiku\u00adarhitektide Liit eelmisel aastal mitu ainult maastikuarhitektidele suunatud avalikku vo\u0303istlust."}, {"text_idx": "#000016", "text": "Koos suureneva keskkonnateadlikkusega jo\u0303uavad keskkonnaku\u0308simused ka arhitektuurivo\u0303istluste la\u0308hteu\u0308lesannetesse ja aruteludesse kliimamuutuste ja rohepo\u0308o\u0308rde u\u0308le."}, {"text_idx": "#000017", "text": "Arhitektuurivo\u0303istluste korraldamise traditsioon nii Eestis kui ka mujal maailmas on va\u0308ga pikk, kuid oma olemuselt on see protsess pu\u0308sinud peaaegu muutumatuna. Arhitektid esitavad oma to\u0308o\u0308 vo\u0303istluse z\u030cu\u0308riile hindamiseks anonu\u0308u\u0308mselt suurtele plans\u030cettidele va\u0308ljatru\u0308kituna. Z\u030cu\u0308rii paneb paika paremusja\u0308rjestuse ja valib vo\u0303itja. Kui arvestada, et u\u0308ks vo\u0303istlusto\u0308o\u0308 koosneb keskmiselt viiest A1-formaadis ko\u0303vale alusele kleebitud lehest ning to\u0308o\u0308de keskmine hulk u\u0308hel vo\u0303istlusel on ku\u0308mme, avaliku vo\u0303istluse puhul vo\u0303ib see olla ka sada vo\u0303i enam, ning vo\u0303istlusi toimub Eestis aastas ligi 25, siis on sellel juba ma\u0308rkimisva\u0308a\u0308rne mo\u0303ju keskkonnale nii kulutatud to\u0308o\u0308tundide kui materjalide osas."}, {"text_idx": "#000018", "text": "Sa\u0308a\u0308stlikkus ja COVID-19 pandeemia on peamised po\u0303hjused, miks Po\u0303hjamaades on u\u0308le mindud valdavalt digitaalsetele vo\u0303istlustele: vo\u0303istlusto\u0308o\u0308 va\u0308ljatru\u0308kki enam ei no\u0303uta ja z\u030cu\u0308rii ei pea viibima koos u\u0308hes ruumis. To\u0308id esitavatele arhitektidele on see kindlasti mugavam, kuid z\u030cu\u0308rii peab oma to\u0308o\u0308harjumused u\u0308le vaatama. Kui varem korraldati pa\u0308rast vo\u0303istlust publikule to\u0308id tutvustav na\u0308itus, siis vaid digitaalselt esitatud materjaliga on see keerulisem ning u\u0308hiskonda hariv aspekt seela\u0308bi va\u0308iksem. Ka Eestis on esimesed ainult digitaalsed vo\u0303istlused toimunud, kuid protsess vajab paika loksumiseks veel aega."}, {"text_idx": "#000019", "text": "Vo\u0303istluste ja\u0308tkumisest isegi olulisem on arhitektuurivo\u0303istlustele esitatavate ideede ja lahenduste keskkonnaso\u0303bralikkus ning nendega arvestamine to\u0308o\u0308de hindamisel. On ku\u0308ll vahendid, na\u0308iteks olelusringi hindamismeetod Life-Cycle Assessment (LCA), millega hinnatakse hoone ta\u0308ielikku keskkonnamo\u0303ju kogu elukaare jooksul, kuid arhitektuurivo\u0303istluse eesma\u0308rk on endiselt parima arhitektuurilahenduse va\u0308ljaso\u0303elumine ja seda u\u0308lesannet ei saa asendada ko\u0303ige energiato\u0303husama vo\u0303i ko\u0303ige keskkonnaso\u0303bralikuma hoone otsimisega. Samuti ei tohi keskkonnahoiu no\u0303uded muuta vo\u0303istlusto\u0308o\u0308 koostamist veel ressursimahukamaks. Keskkonnateadlikkus ja keskkonnaga arvestamine hakkab la\u0308hiajal arhitektuurivo\u0303istlusi aina rohkem mo\u0303jutama."}, {"text_idx": "#000020", "text": "Selleks aastaks valmistatakse arhitektide liidus ette mitut huvitavat vo\u0303istlust ja praegu ei ole ku\u0308ll na\u0308ha, et vo\u0303istluste hulk va\u0308hemaks ja\u0308a\u0308b vo\u0303i huvi nende korraldamise vastu raugeb. Selle aasta tipphetkeks on kindlasti a\u0308sja va\u0308lja kuulutatud Tartu su\u0308dalinna kultuurikeskuse (Su\u0308ku) rahvusvaheline arhitektuurivo\u0303istlus, mis vo\u0303iks ko\u0303netada arhitekte u\u0308le maailma ning eeldada vo\u0303ib rohkelt osalejaid."}, {"text_idx": "#000021", "text": "Pelle-Sten Viiburg on arhitektide liidu arhitektuurivo\u0303istluste to\u0308o\u0308grupi liige."}, {"text_idx": "#000022", "text": "Eesti Maastikuarhitektide Liidu vo\u0303istluste to\u0308o\u0308ru\u0308hma liige"}, {"text_idx": "#000023", "text": "Maastikuarhitektide liit koostas 2022. aastal kahe maastikuarhitektuuri vo\u0303istluse tingimused, maastikualaseid vo\u0303istlusi korraldati aga muidugi rohkem."}, {"text_idx": "#000024", "text": "Maarjava\u0308lja haljasala maastikuarhitektuuri vo\u0303istlus toimus koosto\u0308o\u0308s Tartu u\u0308likooli ning Tartu linnaga. U\u0308likool plaanib Maarjava\u0308lja uute o\u0303ppehoonete vahele parki, kus tahetakse looduses katsetada ja esitleda uuenduslikke lahendusi, mille toimivust ja to\u0303husust saaksid u\u0308likooli teadlased edaspidi ja\u0308lgida ja analu\u0308u\u0308sida. Vo\u0303istluse vo\u0303itis Mareld Landskapsarkitekter AB kavandiga \u201eKasvus\u201c."}, {"text_idx": "#000025", "text": "Ju\u0308ri kalmistu laienduse ideekonkursi viis liit la\u0308bi koos Rae vallavalitsusega. Otsiti ideid kolumbaariumi, urni- ning kirstumatuse ala lahendamiseks, haljastuse ja va\u0308ikevormide po\u0303himo\u0303tete va\u0308ljato\u0308o\u0308tamiseks. I preemia va\u0308a\u0308riliseks tunnistas z\u030cu\u0308rii to\u0308o\u0308 ma\u0308rguso\u0303naga \u201eMummu\u201c, mille autor on Arhitektuuribu\u0308roo Ja\u0308rve & Tuulik OU\u0308."}, {"text_idx": "#000026", "text": "Praegu valmistame ette Keila jo\u0303e a\u0308a\u0308rse promenaadi vo\u0303istlust, mis kuulutatakse peagi va\u0308lja. Aina rohkem on omavalitsusi, kus saadakse aru, mis eeliseid ja vo\u0303imalusi vo\u0303istlus annab. Alates sellest, et tingimuste ettevalmistusse saab kaasata kohalikke elanikke, kuulata a\u0308ra nende mured ja ro\u0303o\u0303mud lo\u0303petades sellega, et hea roheline ruum parandab linna identiteeti. Selline hea tellija ongi na\u0308iteks Keila linn."}, {"text_idx": "#000027", "text": "Maastikuarhitektuuri ja va\u0308liruumi vo\u0303istluste hulk on aasta-aastalt suurenenud ja suurenenud on ka pa\u0308ringute arv. Ku\u0308sitakse no\u0303u ja abi sa\u0308a\u0308raste vo\u0303istluste la\u0308biviimiseks vo\u0303i ka va\u0308liruumi puudutavate hangete koostamiseks. Huvi on kasvanud nii era- kui ka avalikus sektoris. Na\u0308ha on, et va\u0308liruumile keskendutakse sellistel vo\u0303istlustelgi, mis veel mo\u0303ni aasta tagasi olid arhitektuuri- ja hoonemahupo\u0303hised. Va\u0308liruumi puudutav tuleb kirja panna la\u0308hteu\u0308lesandesse ning hiljem peaks z\u030cu\u0308riisse kuuluma ka maastikuarhitekt, kes oskab vaadata ja hinnata, kas va\u0308liruumi on ka\u0308sitletud ning kas pakutud lahendused on teostatavad."}, {"text_idx": "#000030", "text": "Kunst on linnas kunsti na\u0308ha"}, {"text_idx": "#000031", "text": "Kunsti u\u0308lesanne pole kaugeltki ainult paiga kaunistamine, see on ruumilise mitmekesisuse osa, mille ja\u0308rgi sa\u0308titakse liikumist, mis muudab argipa\u0308eva ilusaks vo\u0303i ebameeldivaks. Tallinna avaliku ..."}, {"text_idx": "#000032", "text": "Eesti selleaastasel Veneetsia arhitektuuribiennaali u\u0308lesastumisel ka\u0308sitletakse va\u0308ikelinnade kahanemist. Ta\u0308psemalt, lahendusi kahanemisele, mida pakuvad riigile sajandaks aastapa\u0308evaks kingitud keskva\u0308ljakud. Paviljon \u201ePlats! Va\u0308a\u0308rikas kahanemine\u201d on u\u0308les ..."}, {"text_idx": "#000033", "text": "Kuna arhitektuurivo\u0303istlused on keskkonna- ja kultuuriloome osa, ta\u0308helepanuva\u0308a\u0308rne vo\u0303imalus tagada kvaliteetne ruum ja arhitektuur, on Sirp juba aastaid teinud arhitektuurivo\u0303istluste tulemustest kokkuvo\u0303tteid. Nii ka ..."}, {"text_idx": "#000034", "text": "Hea maja on va\u0308a\u0308rt poolt kuningriiki"}, {"text_idx": "#000035", "text": "Euroopa Liidu Mies van der Rohe arhitektuuriauhind on suurepa\u0308rane na\u0308ide u\u0308he linna oskusest rakendada arhitektuuripa\u0308rand kultuuripoliitika teenistusse. 1929. aastal Barcelona rahvusvahelise na\u0308ituse tarbeks rajatud ..."}, {"text_idx": "#000038", "text": "Eesti Teatri Agentuur kuulutab va\u0308lja 2023. aasta na\u0308idendivo\u0303istluse\nAita leida aasta keeletegu 2022\nRiiklikele kultuuripreemiatele esitati 99 ning spordipreemiatele 45 kandidaati"}, {"text_idx": "#000041", "text": "Riiklikele kultuuripreemiatele esitati 99 ning spordipreemiatele 45 kandidaati"}]